《元宵次弟文哲韵》
唐代·王纬

忽忽年光不可招，人间佳节又元宵。杯倾燕北三更乐，心逐江元万里遥。

灯火交辉今阆苑，埙篪迭奏古箫韶。天伦乐事如良夜，秉烛閒游万虑消。

作者简介：王纬，字文卿，太原人也。祖景，司门员外、莱州刺史。父之咸，长安尉；与昆弟之贲、之涣皆善属文。贞元三年，泌为相，擢授纬给事中。未数日，又擢为润州刺史、兼御史中丞、浙江西道都团练观察使。十年，加御史大夫，兼诸道盐铁转运使。三岁，加检校工部尚书。纬性勤俭，历官清洁，而伤于苛碎，多用削刻之吏，督察巡属，人不聊生。贞元十四年卒，年七十一，废朝一日，赠太子少保。